Etter flere dager med diskusjoner om det dårlige valgresultatet for Arbeiderpartiet kommer det nå mer dårlig nytt for partileder Jonas Gahr Støre.

Den endelige opptellingen av stemmer i hovedstaden viser at ingen politiker er mer strøket enn Jonas Gahr Støre.

Hele 4.574 av Arbeiderpartiets velgere tok seg bryet med å stryke partiets statsministerkandidat, selv om strykninger i praksis ikke har noen betydning ved stortingsvalg. Halvparten av velgerne må nemlig gjøre den samme endringen for at det skal få betydning for resultatet.

Det endelige valgoppgjøret for Oslo viser at Arbeiderpartiet fikk 104.089 stemmer, som utgjør 28,4 prosent av velgerne i hovedstaden.

Tallene som ble klare da valgstyret godkjente valget i Oslo fredag ettermiddag, er dårlig nytt for en allerede hardt presset Støre. Torsdag sendte Arbeiderpartiet epost til 50.000 medlemmer for å gi medlemmene gi en vurdering av valgkampen og partiledelsens innsats. Til uken samles partiets landsstyre for å diskutere valgnederlaget.

Til sammenligning er Høyres mest strøkne politiker Michael Tetzschner, som er strøket av 1.496 av partiets velgere. Høyre fikk 97.085 stemmer eller 26,4 prosent av velgerne i hovedstaden.

Venstres leder Trine Skei Grande er også mye strøket av velgerne. 1.422 velgere som stemte Venstre i hovedstaden har valgt å stryke Skei Grandes navn fra stemmeseddelen. Dermed er hun like lite populær blant egne velgere som Støre er blant Arbeiderpartiets velgere i hovedstaden.

Ingen av endringene på stemmesedlene får betydning, fordi minst halvparten av et partis velgere må gjøre den samme endringen for at det skal endre rekkefølgen på hvilke kandidater som blir valgt.

I tillegg til å stryke kandidater var det anledning til å gi kandidater en annen plassering på valglisten enn de stod oppført på.

Se resultatet for din valgkrets i Oslo

Her er tallene for de mest strøkne politikerne høyt oppe på listene i Oslo:

1. Jonas Gahr Støre (Ap) 4.574

2. Jan Bøhler (Ap) 1.936

3. Zaineb Al-Samarai (Ap) 1.742

4. Michael Tetzschner (H) 1.496

5. Ine Eriksen Søreide (H) 1.469

6. Trine Skei Grande (V) 1422

7. Mudassar Kapur (H) 1.381

8. Marianne Mathinsen (Ap) 1.132

9. Mazyar Keshvari (Frp) 1.091

10. Siri Gåsemyr Staalesen (Ap) 949

11.. Espen Barth Eide (Ap) 844

12. Nikolai Astrup (H) 832

13. Christian Tybring-Gjedde (Frp) 669

14. Siv Jensen (Frp) 631

15. Ola Elvestuen (V) 628

16. Heidi Nordby Lunde (H) 589

17. Petter Eide (SV) 451

18. Aisha Naz Bhatti (Sp) 439

19. Kari Elisabeth Kaski (SV) 379

20. Stefan Heggelund (H) 340

21. Bjørnar Moxnes (Rødt) 301

22. Une Aina Bastholm (MDG) 218

23.Hans Olav Syversen (KrF) 76

Ved stortingsvalg kan velgerne omnummerere rekkefølgen på kandidatene på listen ved å sette nye nummer foran kandidatnavnet, eller stryke kandidatnavn ved å sette et merke i en rute til høyre for kandidatnavnet.

Her er de som har fått flest re-nummereringer i Oslo:

1. Nikolai Astrup (H) 2.984

2. Jan Bøhler (Ap) 2.515

3. Espen Barth Eide (Ap) 2.430

4. Zaineb Al-Samari (Ap) 2.133

5. Michael Tetzcshner (H) 1.640

6. Ine Eriksen Søreide (H) 1.502

7. Ola Elvestuen (V) 1.269

8. Marianne Marthinsen (Ap) 1.190

10. Heidi Nordby Lunde (H) 1.178

11. Christian Tybring-Gjedde (Frp) 1.110

12. Jonas Gahr Støre (Ap) 1.100

13. Stefan Heggelund (H) 942

14. Siri Gåsemyr Staalesen (Ap) 929

15. Mudassar Kapur (H) 812

16. Siv Jensen (Frp) 807

17. Petter Eide (SV) 718

18. Trine Skei Grande (V) 680

19. Mazyar Keshvari (Frp) 594

20. Une Aina Bastholm (MDG) 511

21. Kari Elisabeth Kaski (SV) 462

22. Bjørnar Moxnes (Rødt) 318

23. Aisha Naz Bhatti (Sp) 94

24. Hans Olav Syversen (KrF) 87